Christian Friedrich Segelbach

Christian Friedrich Segelbach (28. aprill 1763 Erfurt – 7. august 1842 Peterburi) oli usuteadlane, filosoof ja loodusteadlane.

Segelbach oli kingsepa poeg. Ta õppis 1780–89 Erfurdi Ülikoolis, oli sealsamas eradotsent 1796. aastal, tudeeris 1782–83 ka Jena Ülikoolis ja veel tudengina jutlustas Jena ülikooli kirikus. Perekondlikel põhjustel ei saanud ta Jena ülikooli lõpetada ja pidi Erfurti tagasi pöörduma. Seal kaitses ta doktorikraadi ning pidas eradotsendina kuni 1796. aastani loenguid ajaloost, matemaatikast ja filosoofiast.

Rahaliste raskuste pärast pidi Segelbach kolima Venemaale, kus ta töötas Peterburi peamises saksa koolis ning õpetas seal filosoofiat, usuõpetust ja kirikulugu peaaegu 14 aastat.

1810 valiti Segelbach Tartu ülikooli korraliseks kirikuloo professoriks ja sellena töötas ta 1823. aastani. Suurema osa sellest ajast oli ta ühtlasi koolikomisjoni liige ja esimees. 1811. aasta jaanuarist kuni 1814. aastani oli ta lisaks Tartu gümnaasiumi ja teiste Tartu koolide direktor.

Tartu Ülikooli usuteaduskonna professorid
Saksa teoloogid
Eesti teoloogid
Saksa filosoofid
Eesti filosoofid
Loodusteadlased
Erfurdi ülikooli vilistlased
Sündinud 1763
Surnud 1842